

**REPUBLIKA HRVATSKA**

**BJELOVARSKO-BILOGORSKA**

**Ž U P A N I J A**

**OPĆINA ŠANDROVAC**

**OPĆINSKO VIJEĆE**

**KLASA: 021-05/21-01/**

**URBROJ:2123-05-01-21-1**

**U Šandrovcu, 15.09.2021.**

**Z A P I S N I K**

**sa 3. sjednice Općinskog vijeća općine Šandrovac održane dana 15.09.2021.g. sa početkom u 20,00 sati na adresi Bjelovarska 6, 43227 Šandrovac, zgrada općine Šandrovac, prostorija Društvenog doma.**

**Prisutni**: Husnjak Damir, Željko Đipalo, Stjepan Kos, Nikola Radonić, Mirko Bedeković, Tomislav Fleković, Slaven Kurtak i Katarina Blažeković.

**Odsutni**: Želimir Gluščić

**Ostali prisutni**: Dario Halauš, općinski načelnik Općine Šandrovac, Fočić Ivana, pročelnica JUO Općine Šandrovac, Dajana Perhot referent za računovodstvo i financije JUO Općine Šandrovac, Sandra Sedlanić, upravni referent JUO Općine Šandrovac, Damir Kolar, mag,ing.agr. ravnatelja Doma za starije i nemoćne osobe Šandrovac

**Zapisničar**: Sandra Sedlanić

Predsjednik Općinskog vijeća Općine Šandrovac Tomislav Fleković pozdravio je sve prisutne, utvrdio da je na sjednici prisutno 8 vijećnika te da je kvorum potvrđen.

Predsjedavajući je predložio sljedeći:

**DNEVNI RED 3. SJEDNICE**

**OPĆINSKOG VIJEĆA OPĆINE ŠANDROVAC**

1. Aktualni sat,
2. Usvajanje zapisnika sa 2. sjednice Općinskog vijeća Općine Šandrovac
3. Usvajanje izvršenja Proračuna Općine Šandrovac za razdoblje od 1. siječnja 2021. do 30. lipnja 2021. godine,
4. Donošenje II. izmjena i dopuna Proračuna Općine Šandrovac za 2021.g.,
5. Donošenje Plana djelovanja u području prirodnih nepogoda za područje Općine Šandrovac u 2022. godini,
6. Donošenje Odluke o trgovini na malo izvan prodavaonica na području Općine Šandrovac,
7. Donošenje Odluke o imenovanju predstavnika općine Šandrovac u Partnerskom vijeću Bjelovarsko-bilogorske županije,
8. Donošenje Odluke o raspoređivanju sredstava političkim strankama zastupljenim u Općinskom vijeću Općine Šandrovac u 2021. godini
9. Usvajanje izvršenja prihoda i rashoda Doma za starije i nemoćne osobe Šandrovac za razdoblje od 1. siječnja 2021. do 30. lipnja 2021. godine,
10. Usvajanje izvršenja prihoda i rashoda Dječjeg vrtića Šandrovac za razdoblje od 1. siječnja 2021. do 30. lipnja 2021. godine,
11. Razmatranje prijedloga općinskog načelnika općine Šandrovac za izmjenom Statuta Općine Šandrovac vezano za obilježavanje dana općine

Dnevni red je jednoglasno usvojen od strane Općinskog vijeća.

**Točka 1.**

Aktualni sat.

\*\*Vijećnik Slaven Kurtak: „Vezano za vrtić, ima upita ljudi za otvaranje jaslica u vrtiću.

\*Načelnik, Dario Halauš.“ Upoznat sam sa situacijom. Da bi se napravila skupina potrebno je najmanje 12 -ero djece, a nema ih toliko. Uz to, trebaju se zaposliti još dvije tete koje također treba sufinancirati. Tako da za sada ništa po tom pitanju.“

\*\*Vijećnik, Nikola Radonić :“Zanima me u kojoj je fazi dovođenje struje do kuće gđe Plentaj?“

\*Načelnik, Dario Halauš:“Stupovi su postavljeni, gospodin Modrovčić je rekao da će biti riješeno. Uglavnom, ove godine će biti.“

\*\*Vijećnik, Mirko Bedeković:“ Radi se o programu “Zaželi“. Nema više toga programa. Hoće li se Općina ponovo kandidirati na takve projekte? Ljudima koji su stariji, dobro bi im došlo.“

\*Načelnik, Dario Halauš:“Razgovarao sam sa državnim tajnikom, prvi papiri za nastavak takvog programa nikada nisu stigli, tj. upućeni, a drugi su poslani izvan roka. Koliko vidim i penalizacija je dosta velika. Slijedeći tjedan imam sastanak sa načelnicima drugih Općina pa ćemo vidjeti. Što se ostalih radova do kraja godine tiče, ide se u postavljanja ležećih policajaca , ovdje pored vrtića, imamo u planu popravak ceste u naselju Jasenik, te asfaltiranje dionice u naselju Lasovac. Financiranje te dionice će biti tako da će pola financirati Općina , a pola Županija. Dobili smo Odluku od strane Ministarstva i za financiranje ceste Lasovac-Lasovac Brdo koja je u dužini od 900m. Također smo dobili odluku od Ministarstva za cestu Ravneš-Borovice u iznosu od 114.000,00 kn, a iznosi u cijelosti 615.000,00 kn. Izvršenje je do prosinca 2022. , tako da još imamo vremena oko realizacije. Imali smo sastanak sa Hrvatskim vodama. Ići ćemo na sastanak sa direktorom Hrvatskih voda u Zagrebu vezano da izgradnju kanalizacije. Najbolje bi to bilo da se to sa njima odradi. Dalje, u procesu je legalizacija lovačke kuće u Ravnešu. Imamo i pitanje vezano za ribnjake. Jedna je gospođa je tužila Udrugu. Tražimo sastanak sa gospođom da pronađemo rješenje na dobrobit svih. U Županiji smo imali sastanak vezan za klizišta. Stavljati će sonde kod privatnih parcela. Obavijestiti će nas gdje idu te točke i gdje će si izvršiti ispitivanje. Vidikovac bi dali u najam udruzi „Kremen“. Ići se nakon slijedećeg vijeća Natječaj koji se mora provesti u vezi toga. Smatram da je „Kremen“ Udruga koja će se oko toga vjerojatno potruditi. Već ima dosta dotrajalih stvari koje treba posložiti. Postoji Projekt u kojem stoji da se cijeli Vidikovac zatvori sa staklom, no to je puno troškova. Vidjeti ćemo što možemo učiniti.

Kako više nije bilo pitanja i prijedloga za raspravu, Predsjedavajući je zaključio Aktualni sat.

**Točka 2.**

**Usvajanje zapisnika sa 2. sjednice Općinskog vijeća Općine Šandrovac**

U trenutku glasovanja prisutno je 8 vijećnika te je Zapisnik sa 2. sjednice Općinskog vijeća Općine Šandrovac jednoglasno usvojen sa 8 glasova ZA.

**(KLASA: 021-05/21-01/21; URBROJ: 2123-05-01-21-1 od 30.06.2021.)**

**Točka 3.**

**Usvajanje izvršenja Proračuna Općine Šandrovac za razdoblje od 1. siječnja 2021. do 30. lipnja 2021. godine.**

Predsjedavajući je otvorio raspravu, te dao riječ gđi Dajani Perhot koja je pojasnila izvršenje Proračuna.

\*\*Vijećnik, Mirko Bedeković: „Imamo kredit za kupnju „Metalprodukta“. Da li je otplaćen ili je pod nekom drugom stavkom?“

\*Dajana Perhot:“To je na kontu 4, strana 7, imate otplate dugoročnih kredita.“

\*Dario Halauš:“ Dužni smo još nekih 800.000,00 kn , možda malo manje.“

\*Dajana Perhot.“ Trebamo još dobiti sredstva za izgradnju Vatrogasnog centa, pa bi se time zatvorio kratkoročni kredit.“

\*Nikola Radonić:“Zaželi“? Da li ide još uvijek? Vidim da je podcrtano sa žutom?“

\*Dajana Perhot.“To su plaće još za prošlu godinu. Sada ide onaj projekt preko LAG-A?“

Općina Šandrovac u 2021. planirala je prihode u iznosu od 12.795.780,00 kn, a sa 30.06.2021. Ostvareno je 8.223.625,00 kn., odnosno 128,53%.

Rashodi su planirani u iznosu od 12.795.780,00 kn, a ostvareni u iznosu od 8.877,212,00 kn, odnosno 138,75 %.

U trenutku glasovanja prisutno je 8 vijećnika te je Izvršenje Proračuna Općine Šandrovac za razdoblje od 1. siječnja 2021. do 30. lipnja 2021. godine, jednoglasno usvojeno sa 8 glasova ZA.

**(KLASA: 400-06/21-01/18; URBROJ: 2123-05-01-21-1 od 15.09.2021.)**

**Točka 4.**

**Donošenje II. izmjena i dopuna Proračuna Općine Šandrovac za 2021.g.,**

Predsjedavajući je dao riječ Dajani Perhot koja je ukratko pojasnila izmjene i dopune Proračuna.

\*Dajana Perhot:“Ovo su II. Izmjene i dopune Proračuna, povećavaju se za 416.020,00 kn. Najveća je razlika u porezu i prirezu na dohodak. Ukinuta su sredstva za fiskalna izravnanja, to se vidi. Morali smo ih maknuti sa skupine 611. Npr. pomoći od EU fondova na 638 skinuli smo s te stavke. Za izgradnju vrtića smo sve dobili, pa smo stavku maknuli. Od LAGA-a za kulturni centar nećemo dobiti ništa. Ovi prihodi od prodaje materijalne imovine je prodaja Industrijske zone. To su samo sitne izmjene kao i na rashodima.

\*\*Predsjedavajući, Tomislav Fleković, zahvalio se Dajani Perhot na izlaganju.

\*Vijećnik, Mirko Bedeković: „Kulturni centar? Za njega smo dali 150.000,00kn za građevinsku?“

\*\*Pročelnica:“Ne, to su projekti iz 2015/2016 godine. Građevinska vrijedi 3 godine, nakon toga se treba početi sa gradnjom. Tako da nam 23.11.izlazi rok. Dovoljno je iskolčiti i pozvati geodete. Ili će nam propasti cijeli projekt. „

\*Vijećnik, Mirko Bedeković: „Možemo li mi povući kakav novac iz EU fondova za taj Centar?

\*\*Pročelnica, Ivana Fočić.“Možemo.“

\*\*Načelnik, Dario Halauš.“ Ne bi dopustio da taj projekt propadne, ali stoji oko 700.000,00 kn što nije malo. Inače, daju novac , teško je do njega jer imaju uvjete , od kojih je jedan da se mora zaposliti dvoje stalnih djelatnika, a to baš i nismo u mogućnosti.“

\*Vijećnik, Slaven Kurtak.“iskreno, smatram da lokacija nije pogodna za takvo što. Trojstvo ima drugačiju lokaciju. Ovdje nemamo gdje smjestiti ljude, a nema mjesta ni za parkiranje. Nije dobro da propadne, a možda i bolje da se novac uloži u nešto potrebnije.“

Kako više nije bilo pitanja i prijedloga za raspravu ,Predsjedavajući je zaključio ovu točku Dnevnog reda.

U trenutku glasanja bilo je prisutno 8 vijećnika te su II. izmjene i dopune Proračuna Općine Šandrovac za 2021.g.,jednoglasno usvojene sa 8 glasova ZA.

**(KLASA: 400-06/21-01/19, URBROJ: 2123-05-01-21-1 od 15.09.2021.)**

**Točka 5.**

**Donošenje Plana djelovanja u području prirodnih nepogoda za područje Općine Šandrovac u 2022. godini.**

Pročelnica JUO , Općine Šandrovac obrazložila je Plan djelovanja u području prirodnih nepogoda za područje Općine Šandrovac u 2022-g-

U trenutku glasanja bilo je prisutno 8 vijećnika te je Plan djelovanja u području prirodnih nepogoda za područje Općine Šandrovac u 2022. godini, usvojen jednoglasno sa 8 glasova ZA.

**(KLASA: 810-01/21-01/3, URBROJ: 2123-05-01-21-1 od 15.09.2021.)**

**Točka 6.**

**Donošenje Odluke o trgovini na malo izvan prodavaonica na području Općine Šandrovac,**

Ovom Odlukom određuju se uvjeti koje moraju ispunjavati trgovci koji obavljaju djelatnost trgovine na malo izvan prodavaonica putem pokretne prodaje na području Općine Šandrovac.

Obavljanjem trgovine na malo putem pokretne prodaje (u daljnjem tekstu: pokretna prodaja) u smislu ove Odluke razumijeva se prodaja bez stalnog prodajnog mjesta, putem pokretnih prodavača iz posebno uređenog i opremljenog prijevoznog sredstva (kamiona, kombija) koje omogućuje trgovanje robom na malo iz vozila.

Trgovinu na malo izvan prodavaonice na području Općine Šandrovac, slobodno i pod jednakim uvjetima, mogu obavljati fizičke i pravne osobe na način da se ne sprječava, ne ograničava i ne narušava tržišno natjecanje, ukoliko ispunjavaju uvjete za obavljanje trgovine iz Zakona o trgovini, temeljem odobrenja nadležnog upravnog tijela Općine Šandrovac.

U trenutku glasanja bilo je prisutno 8 vijećnika te je Odluka o trgovini na malo izvan prodavaonica na području Općine Šandrovac, usvojena jednoglasno sa 8 glasova ZA.

**(KLASA: 330-01/21-01/1, URBROJ: 2123-05-01-21-1 od 15.09.2021.)**

**Točka 7.**

**Donošenje Odluke o imenovanju predstavnika općine Šandrovac u Partnerskom vijeću Bjelovarsko-bilogorske županije.**

Ovom Odlukom imenuje se Općinski načelnik Općine Šandrovac predstavnikom Općine Šandrovac u Partnerskom vijeću Bjelovarsko-bilogorske županije.

U slučaju spriječenosti Općinskog načelnika, Općinu Šandrovac predstavljat će njegov privremeni zamjenik.

Ovlašćuje se Općinski načelnik, odnosno njegov privremeni zamjenik u slučaju spriječenosti Općinskog načelnika, da u radu Partnerskog vijeća Bjelovarsko-bilogorske županije predstavlja, zastupa i odlučuje u ime Općine Šandrovac.

U trenutku glasanja bilo je prisutno 8 vijećnika te je Odluka o imenovanju predstavnika općine Šandrovac u Partnerskom vijeću Bjelovarsko-bilogorske županije, jednoglasno usvojena sa 8 glasova ZA.

**(KLASA: 900-01/21-01/2, URBROJ: 2123-05-01-21-1 od 15.09.2021.)**

**Točka 8.**

**Donošenje Odluke o raspoređivanju sredstava političkim strankama zastupljenim u Općinskom vijeću Općine Šandrovac u 2021. godini.**

Ovom Odlukom određuje se način raspoređivanja sredstava iz Proračuna Općine Šandrovac za 2021. godinu za financiranje političkih stranaka zastupljenih u Općinskom vijeću Općine Šandrovac u 2021. godini.

Sredstva za financiranje političkih stranaka osigurana su u Proračunu Općine Šandrovac na kontu 381148.

U trenutku glasanja bilo je prisutno 8 vijećnika te je Odluka o raspoređivanju sredstava političkim strankama zastupljenim u Općinskom vijeću Općine Šandrovac u 2021. godini jednoglasno usvojena sa 8 glasova ZA.

**(KLASA: 006-01/21-01/1,URBROJ: 2123-05-01-21-1 od 15.09.2021.)**

**Točka 9.**

**Usvajanje izvršenja prihoda i rashoda Doma za starije i nemoćne osobe Šandrovac za razdoblje od 1. siječnja 2021. do 30. lipnja 2021. godine.**

Za 2021.g. planirani su prihodi u iznosu od 2.490.000,00 kn , a ostvareni su sa 30.06.2021. u iznosu od 1.136.210, što iznosi 45,63%, a rashodi su planirani u iznosu od 2.490.000,00, a ostvareni u iznosu od 1.179.481,00 što iznosi 47.37 %.

U trenutku glasanja bilo je prisutno 8 vijećnika te je Izvršenja prihoda i rashoda Doma za starije i nemoćne osobe Šandrovac za razdoblje od 1. siječnja 2021. do 30. lipnja 2021. godine,

usvojeno sa 8 glasova ZA.

**(KLASA: 551-05/21-01/3, URBROJ: 2123-05-01-21-1 od 15.09.2021.)**

**Točka 10.**

**Usvajanje izvršenja prihoda i rashoda Dječjeg vrtića Šandrovac za razdoblje od 1. siječnja 2021. do 30. lipnja 2021. godine.**

Za 2021.g. planirani su prihodi u iznosu od 510.450.000 kn, a ostvareno je sa 30.06.2021. 225.385,03 kn, što iznosi 44,15 %, a rashodi su planirani u iznosu od 510.450,00kn, a ostvareni 223.048,61, što iznosi 43,70%.

U trenutku glasanja bilo je prisutno 8 vijećnika te je Izvršenje prihoda i rashoda Dječjeg vrtića Šandrovac za razdoblje od 1. siječnja 2021. do 30. lipnja 2021. godine, jednoglasno usvojeno sa 8 glasova ZA.

**(KLASA:601-02/21-01/4, URBROJ: 2123-05-01-21-1 od 15.09.2021.)**

**Točka 11.**

**Razmatranje prijedloga općinskog načelnika općine Šandrovac za izmjenom Statuta Općine Šandrovac vezano za obilježavanje dana općine.**

Pod ovom točkom dnevnog reda nije donesena Odluka i nije glasano.

**3. sjednica Općinskog vijeća općine Šandrovac**

**zaključena je u 21,21h.**

**Zapisničar:** Sandra Sedlanić

**Predsjednik općinskog vijeća**

**Općine Šandrovac**

Tomislav Fleković